b'\n_START_ARTICLE_\nProtivirusno zdravilo\n_START_PARAGRAPH_\nProtivirusna zdravila so skupina zdravil za zdravljenje virusnih oku\xc5\xbeb. Kot antibiotiki pri bakterijskih oku\xc5\xbebah se tudi pri razli\xc4\x8dnih virusnih oku\xc5\xbebah uporabljajo razli\xc4\x8dna protivirusna zdravila, vendar pa za razliko od antibiotikov protivirusna zdravila povzro\xc4\x8ditelja bolezni ne uni\xc4\x8dijo, marve\xc4\x8d le zavirajo njegov razvoj._NEWLINE_Protivirusna zdravila spadajo med protimikrobna zdravila (poleg antibiotikov, antimikotikov in antiparazitikov). So sorazmerno ne\xc5\xa1kodljivi za gostitelja (\xc4\x8dloveka) in se lahko zatorej specifi\xc4\x8dno uporabljajo v zdravljenju. Treba je lo\xc4\x8diti protivirusna zdravila od viricidov; slednji ubijejo viruse in se ne uporabljajo kot zdravila temve\xc4\x8d le kot razku\xc5\xbeila zunaj telesa. _NEWLINE_Ve\xc4\x8dina protivirusnih zdravil, ki so jih doslej razvili, se uporablja pri oku\xc5\xbebah s HIV-om, herpesvirusi,virusoma hepatitisa B in C in influence A in B. _NEWLINE_Razvoj varnih in u\xc4\x8dinkovitih protivirusnih zdravil je te\xc5\xbeaven, ker virusi uporabljajo za razmno\xc5\xbeevanje virusa|razmno\xc5\xbeevanje gostiteljeve celice in je zato zapleteno poiskati tar\xc4\x8do, na katero bi zdravilo delovalo in pri tem delovalo na razmno\xc5\xbeevanje virusa, ne bi pa bilo \xc5\xa1kodljivo za \xc4\x8dloveka._NEWLINE_Tako kot pri ve\xc4\x8dini protimikrobnih u\xc4\x8dinkovin, se tudi pri protivirusnih u\xc4\x8dinkovinah pojavlja odpornost virusov na zdravila, ker virusi s\xc4\x8dasoma mutirajo.'